Els ninots inunden la Casa de Cultura de Burjassot en l’Exposició del Ninot 2017
2025-07-24

Xicotets, grans, divertits, plens de màgia, amb sàtira, sense oblidar la crítica i quasi, quasi amb olor de pólvora… així seran els ninots que es podran contemplar en el Saló d’Actes de la Casa de Cultura de Burjassot del 6 al 13 de març, en l’Exposició del Ninot 2017. Una mostra preparada des de l’Agrupació de Falles de Burjassot, comptant amb la col·laboració de l’Ajuntament.

La inauguració de l’exposició serà uns dies abans, concretament el dijous 2 de març a les 20:30 hores i a la mateixa estan convidats els màxims representants de les 13 comissions falleres de Burjassot que posaran amb els ninots triats per a la mostra. Un acte al qual no faltarà l’alcalde de Burjassot, Rafa García, encarregat de tallar la cinta inaugural junt amb la regidora de falles, Estefanía Ballesteros.

L’exposició es pot visitar, com s’ha assenyalat, del 6 al 13 de març, de dilluns a divendres de 16 a 20 hores. El dia 14 de març les Falles arreplegaran les seues ninots que, en unes hores, plantaran al costat dels seus monuments.